
ОБЩИНА ДУЛОВО,ОБЛАСТ СИЛИСТРА
7650 гр. Дулово, ул. „Васил Левски” 18, тел. 0864/23000, факс 23020
e-mail: obshtina@dulovo.bg, http//dulovo.bg

  	

ДО
ПРЕДСЕДАТЕЛЯ
НА ОБЩИНСКИ СЪВЕТ
ГР. ДУЛОВО


ДОКЛАДНА   ЗАПИСКА

ОТ ИНЖ. НЕВХИС МУСТАФА - КМЕТ НА ОБЩИНА ДУЛОВО


Относно: Актуализиране Списък на средищни училища и детски градини от Oбщина Дулово за учебната 2026/2027 година

       
      	УВАЖАЕМИ ГОСПОДИН ПРЕДСЕДАТЕЛ,
ГОСПОЖИ И ГОСПОДА ОБЩИНСКИ СЪВЕТНИЦИ,

С ПМС № 128 от 29.06.2017 г. са определени критерии за включване в Списъка на средищните детски градини и училища в Република България и приемане на финансови правила за разходване на средствата за допълнително финансиране и осигуряване обучението на пътуващите деца и ученици от средищните детски градини и училища.
Съгласно чл. 1 на ПМС № 128 от 29.06.2017 г. за средищна детска градина по смисъла на чл. 53, ал. 1 от Закона за предучилищното и училищното образование се определя общинска детска градина или част от нея в друго населено място, в която се обучават най-малко 4 деца в задължителна предучилищна възраст от други населени места, в които няма детска градина или училище, което да организира задължително предучилищно образование.
На територията на Община Дулово съществува една детска градина – ДГ ”Пролет” в с. Межден, отговаряща на  критериите за средищни детски градини, в която се отглеждат, възпитават, обучават и социализират деца и от други съседни населени места, където няма детска градина (село Черковна и село Козяк).
Съгласно чл. 2 на ПМС № 128 от 29.06.2017 г. за средищно училище по смисъла на чл. 53, ал. 2 от Закона за предучилищното и училищното образование се определя  държавно или общинско училище по чл. 38, ал. 1, т. 1, 2, 4 и 5 от Закона за предучилищното и училищното образование, в което се обучават най-малко 10 ученици в задължителна училищна възраст от други населени места, в които няма училище и за които това е училището, осъществяващо обучение в съответния клас и намиращо се на най-малко разстояние, измерено по асфалтираната пътна мрежа. 
След извършена проверка е установено, че няма промени в списъка на средищните детски градини и средищните училища на територията на общината спрямо предходната учебна година. Поради това се предлага актуализиране на списъка, като същият се запазва без промени.
За учебната 2026/2027 г. броят на училищата от Община Дулово, които отговарят на критериите за средищно училище са шест, както следва:

1. СУ „Васил Левски“ – гр. Дулово
2. ОУ „Христо Смирненски“ – гр. Дулово
3. СУ „Христо Ботев“ – с. Паисиево
4. СУ „Йордан Йовков“ - с. Окорш
5. ОУ „Св. Св. Кирил и Методий“ – с. Секулово
6. ОУ „Васил Левски“ – с. Яребица


Предвид гореизложеното и на основание чл. 21, ал. 1, т. 23 от ЗМСМА, във връзка с чл. 1, 2, 3 от ПМС № 128 от 29.06.2017 г. и чл. 53, ал. 1, 2 от ЗПУО, предлагам Общински съвет - гр. Дулово да вземе следните

                                         Р Е Ш Е Н И Я:

1. Списъкът на средищни училища в Община Дулово за учебната 2026/2027 година да бъде актуализиран, както следва:
1.	СУ „Васил Левски“ – гр. Дулово
2.	ОУ „Христо Смирненски“ – гр. Дулово
3.	СУ „Христо Ботев“ – с. Паисиево
4.	СУ „Йордан Йовков“ - с. Окорш
5.	ОУ „Св. Св. Кирил и Методий“ – с. Секулово
6.	ОУ „Васил Левски“ – с. Яребица

1. Списъкът на средищни детски градини в Община Дулово за учебната 2026/2027 година да бъде актуализиран, както следва:
1. ДГ „Пролет“ – село Межден


	


С уважение,	 	

ИНЖ. НЕВХИС МУСТАФА
Кмет на Община Дулово	 
           


НУРХАН МАХМУД
Началник отдел „Образование“ 


Изготвил: 
Й. Хамид
Главен експерт отдел „Образование“ 

